wickkiey/tamil-wikipedia-chunked huggingface dataset:
# கௌரிலீலாசமன்வித மூர்த்தி

## உருவக் காரணம்

பிரம்ம தேவரின் மகனான தட்சன் பெரும் தவமிருந்து உமையம்மையை மகளாக பெற்றார். தட்சனின் மகளாக பிறந்த உமையம்மை பருவம் வந்ததும் சிவபெருமான் மீது மையல் கொண்டார். தட்சன் படைப்பு தொழிலில் பிரம்ம தேவருக்கு உதவியாக இருந்து வந்தமையால் ஆணவம் கொண்டார். அதனால் சிவபெருமானை உமையம்மையாகி தாட்சாயிணிக்கு மணம் செய்விக்க மறுத்தார். எனினும் மும்மூர்த்திகள், தேவர்கள் அவரிடம் தாட்சாயிணியே உமையம்மை என்ற உண்மையை எடுத்துரைத்தனர். தட்சனின் முழு சம்மதமின்றி நிகழ்ந்த திருமணத்தில், சிவபெருமான் தாட்சாயிணியை தட்சனிடமே விட்டுவிட்டு கையிலை சென்றார். பின் ரிசப வாகனத்துடன் வந்து தாட்சாயிணியை அழைத்துச் சென்றார். இவ்வாறு கௌரியாகிய தாட்சாயிணியுடன் இறைவனாகிய சிவபெருமான் மறைந்து விளையாடிய திருக்கோலம் கௌரிலீலாசமன்வித மூர்த்தியாகும்.
# பாசுபத மூர்த்தி

**பாசுபத மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒன்றாவார்.
# பாசுபத மூர்த்தி

## திருவுருவக் காரணம்

மகாபாரதப் போரில் சிந்து மன்னனை வெல்ல மிகச் சக்தி வாய்ந்த ஆயுதம் அர்ஜூனனுக்கு தேவைப்பட்டது. அதனால் கண்ணன் சிவபெருமானின் அருளால் அவ்வாயுதம் கிடைக்கும் என்றும், சிவபெருமானை நோக்கி தவமியற்றவும் அர்ஜூனனுக்கு அறிவுருத்தினார். அத்துடன் தன்னையே சிவபெருமான எண்ணி பூசிக்குமாறும் கூறினார். சிவபெருமானை எண்ணி வழிபட்ட அர்ஜூனனின் பூசையை ஏற்றார் சிவபெருமான்.  
கண்ணனும் அர்ஜூனனும் சிவபெருமானைக் காண கையிலை சென்றனர். அங்கு அர்ஜூனன் பூசித்த மலர்கள் சிவபெருமானின் காலடியில் கிடந்தன. அதைக் கண்டு அர்ஜூனன் மகிழ்ந்தார். அர்ஜூனனின் பூசையால் மகி்ழ்ந்த சிவபெருமான் சக்திவாய்ந்த பாசுபாத அஸ்திரத்தினை அளித்தார். இத்திருக்கோலம் பாசுபத மூர்த்தியாகும்.
# ஓடப்பாட்டு

ஓடத்தைத் தள்ளுகிறவர்கள், தம்முடைய வேலையில் அலுப்புத் தோன்றாமலிருக்கும் பொருட்டு, பாடிக்கொண்டே தள்ளுவது வழக்கம். ஓடத்தை கரையருகே இழுத்துச் செல்லும் போதும் பாடுவது உண்டு. இப்பாட்டுக்களையே, **ஓடப்பாட்டு** என்று அழைக்கிறோம். இவை நாடோடிப் பாடல்களைச் சேர்ந்தவை ஆகும். இவற்றில் ஒவ்வொரு நிறுத்தத்திலும் 'ஏலேலோ, ஐலசா' என்ற சொற்கள் மாறிமாறி வரும். மேலும், வேறுபட்ட சொல் அமைப்புகளும் வேறுபட்டும் பாட்டுகள் பாடப்படுகின்றன. எடுத்துக்காட்டு வருமாறு;-
<poem>
- மரத்தை நம்பி 'ஏலேலோ', கிளை இருக்கு 'ஐலசா'...
- ஏலேலங்கிடி லேலம், ஏலேலக் கிளி லல்ல...
</poem>
# ஓடப்பாட்டு

## பெயர் மரபு

### கர்ண பரம்பரை கதை

கப்பற்பாட்டு, ஓடப்பாட்டு என வரும் பாடல்களில் 'ஏலேலோ' என்று முடிவது பொது இலக்கணம் ஆகும். இந்தத் தொடர் உண்டானதற்குக் காரணம் ஒன்று, கர்ணபரம்பரையாக(காலங்காலமாக/நீண்ட நாட்களாக) ஒரு கதை வழங்கி வருகிறது. அது யாதெனில், மயிலாப்பூரில் கப்பல் வாணிகராகவும், பெருஞ்செல்வந்தராகவும் விளங்கிய ஏலேலசிங்கர், திருவள்ளுவருடைய நண்பராக இருந்தார். அவர் ஏழைகளுக்கு வேண்டியவற்றை எல்லாம் வாரி வழங்குபவர். கப்பல் தொழிலாளிகளுக்கும், ஓடக்காரர்களுக்கும் தங்கள் தொழிலை ஆற்றும் போது, ஏலேலசிங்கர் பெயரைச் சொல்லி வாழ்த்துவதற்கு 'ஏலேல' என்று முடியும்படி பாடுவார்களாம். அதுமுதல் 'ஏலேலோ' என்பது ஓடப்பாட்டின் வாய்பாடாக அமைந்து விட்டதாம்.
# ஓடப்பாட்டு

## பெயர் மரபு

### இலக்கணமரபு

*எலா, எல்லா, ஏல* என்பவை தோழியையும், தோழனையும் அழைக்கப் பயன்படுத்தப்பட்ட பழையச்சொற்கள் ஆகும். தன்தோழனைப் பார்த்து பாடுகிறவன், பாட்டின் இடையிடையே ஏல என்று சொல்ல, அது இரட்டித்து, 'ஏலேலோ' என்று ஆகி வந்திருக்கலாம் என்று கருத்தும் உண்டு. ஏலஏல என்னும் தொடர் ஏலேல என்று ஆகிவிடும். இது தமிழ் மரபுக்கு பொருத்தமானது என்று கி.வா.ஜ. போன்ற எழுத்தாளர்கள் உரைக்கின்றனர்.
# ஓடப்பாட்டு

## பாடல் அமைப்பு

- இப்படி வரும் பாட்டுகள் அனைத்திலும் 'ஏலேல' என்னும் சொல் கலந்திருப்பதினால், இந்தப்பாடல்களை ஏலேலப்பாட்டு அல்லது ஏலப்பாட்டு என்றும் சொல்வதுண்டு. இவை கண்ணிகளாக இருக்கும்.
- துண்டு துண்டான கருத்துக்கள் அங்கங்கே அற்றற்று வரும் பாடல்கள் ஒரு வகை ஆகும்.
- பல அடிகள் சேர்ந்து ஒரு கருத்தைக் குறிக்கும் பாடல்கள் மற்றொரு வகை ஆகும்.
- இரண்டாவது வகையை, ஓடப்பாட்டு என்றும், கப்பற்பாட்டு என்றும் சொல்வார்கள்.இவ்வகைப்பாடல்களில், தொடர்ந்து சில அடிகள் வந்து, பின்பு சில அடிகள் முடுக்காக நின்று, இறுதி 'ஏலேலோ ஏலலிலோ' என்றும் முடியும். இத்தகையப் பாடல்களைப் பெரும்பாலும், புன்னாகவராளியில் பாடுவார்கள்.
- நாடோடிப் பாடல்களில் கப்பற்பாட்டுப் பல உண்டு. கப்பற்பாட்டை அடியொற்றிப் புலவர்கள் சிலர் நீண்டப்பாடல்களைப் பாடியிருக்கிறார்கள்.
- *கல்லூரி ஓடம், இராசகோபாலசுவாமி ஓடம், கைத்தறிஓடம்* போன்ற பாடல்கள், தற்பொழுது தமிழகத்தில் பாடப்படுகின்றன.
- ஓடப்பாட்டு, இசையியலின்படி, முதல் நடையில் தான் அமைந்திருக்கும். முதல் நடையில் ஓரெழுத்தாக பாடுவதையே, முதல்நடை என்பர்.
# ஓடப்பாட்டு

## ஓடப்பாடல் கீற்று

<poem>
...
வாடதம்பி வழளஞ்சிழுடா!
ஓடியிழு உழுவமீனுக்கு
பாடியிழு பாறைமீனுக்கு
ஏலேலோ...ஏலியலோ...  
கூடியிழு கூடுதல் மீனுக்கு
அண்ணாந்துபார் பாயுது மீனு
அலைகடந்து ஓடுது பார்
வாடாதம்பி சேர்ந்திழுடா!
ஏலேலோ...ஏலியலோ...
</poem>
- முதல் இந்தியக் குடியரசு விழாவில், செங்கோட்டையை நோக்கி ஊர்வலத்தில், நேரு உள்ளிட்ட இந்தியப் பெருந்தலைவர்கள் உடன் சென்றார்கள். அந்த ஊர்வலத்தில் பிசுமில்லா கான் செனாய் இசைத்தார். கங்கையில் ஓடம் வலிக்கும் சாதாரண ஏழைகளின் **ஓடப்பாட்டையே** செனாயில் இசைத்தார்.
# சாதிய ஒடுக்குமுறை

ஒருவர் சாதி அடிப்படையில் ஒடுக்குமுறைக்கு, மனித உரிமை மீறல்களுக்கு, பாகுபாட்டுக்கு உட்படுதல் **சாதிய ஒடுக்குமுறை** அகும். தெற்காசியாவில் சாதிய ஒடுக்குமுறையால் பெரும்பான்மை மக்கள் நெடுங்காலமாக பாதிக்கப்பட்டு வருகிறார்கள். இவை வெளிப்படையான தீவிர வன்முறையான ஒடுக்குமுறைகள், சமூக நிறுவனக் கட்டமைப்புகளின் ஊடாக நடைபெறும் ஒடுக்குமுறைகள், நுண் ஒடுக்குமுறைகள் என்று பல வகைகளில் அமைகின்றன.
# சாதிய ஒடுக்குமுறை

## வன்முறையும் பாகுபாடும்

சாதியத்தால் உந்தப்பட்ட வன்முறைகள் மிகுந்து நிகழ்கின்றன. பெரும்பாலான தாக்குதல்கள் தாழ்த்தப்பட்டவர்கள் மீது உயர்ந்த சாதியினரால் நிகழ்த்தப்படுகின்றன. இந்தியாவில் ஒவ்வொரு மணி நேரத்துக்கு இரண்டு தலித்துக்கள் தாக்கப்படுகின்றனர்.. ஒவ்வொரு நாளும் மூன்று தலித் பெண்கள் கற்பழிக்கப்படுகின்றனர், இரு தலித்துக்கள் கொல்லப்படுகின்றனர், இரு தலித் வீடுகள் கொழுத்தப்படுகின்றன.
# சாதிய ஒடுக்குமுறை

## சமூக ஒடுக்குமுறை, உறவு மறுப்பு

சாதியம் படிநிலை அடுக்கமைவைக் கொண்டது. ஆகையால் சாதியத் துருவத்தில் மேல் நிலையில் கருதப்படுவர்கள் கூடிய சமூக நிலையைக் (Social status) கொண்டவர்களாகவும், தாழ்த்தப்பட்டவர்கள் குறைந்த சமூக நிலையைக் கொண்டவர்களாகவும் கருதப்படுகின்றார்கள். இந்த நிலை வேறுபாட்டை நிலைநாட்டு வண்ணம் பல்வேறு சமூக மரபுகளும் சடங்குகளும் உள்ளன.  
ஒரு தாழ்த்தப்பட்டவர் ஒரு பிராமணருடன் உடலுறவு கொண்டால் மரண தண்டனை உட்பட்ட கடும் தண்டனை அண்மைக் காலம் வரை மரபாக இருந்தது. இன்றும் வெவ்வேறு சாதியினர் திருமணம் செய்து கொள்ளல் பல இடங்களில் வன்முறையால் தடுக்கப்படுகிறது.
# சாதிய ஒடுக்குமுறை

## பொருளாதார ஒடுக்குமுறை

சாதிய ஒழுங்குமுறையில் பிறப்பால் ஒரு சாதியில் பிறந்த ஒருவர் வேறு ஒரு தொழிலுக்கு இலகுவாக மாற முடியாது. குறிப்பாக தாழ்த்தப்பட்ட சாதியினருக்கு பொருளாதார வளங்கள் குறைவான கழிவு அகற்றல், தூய்மை ஆக்கல், கூலி வேலை போன்ற தொழில்களே ஒதுக்கப்பட்டுள்ளன. இதனால் சாதியக் கட்டமைப்பில் தாழ்த்தப்பட்டவர்களுக்கான பொருளாதார அசைவு (Economic mobility) மிகவும் குறைவானதாகும். இந்தியாவின் கொத்தடிமைகளிலும், சிறுவர் தொழிலாளர்களிலும் பெரும்பான்மையினர் தாழ்த்தப்பட்டவர்கள் ஆவர். நெடுங்காலமாக ஒடுக்குமுறைக்கு உட்பட்டதால் நிதி வளங்கள் இல்லாமல் தொழில் முனைவிலும் தாழ்த்தப்பட்டவர்கள் பின்தங்கி உள்ளார்கள்.
# சாதிய ஒடுக்குமுறை

## கல்வியில் ஒடுக்குமுறை

கல்வி தொடர்பான பல்வேறு செயற்பாடுகள் நெடுங்காலமாக பிராமணர் முதற்கொண்ட மேற்சாதியினர்களால் கட்டுப்படுத்தப்பட்டதால் தாழ்த்தப்பட்டவர்கள் கல்வி வாய்ப்புக்கள் மறுக்கப்பட்டனர். கல்வி வளங்களும், கல்வியின் தரமும் தாழ்த்தப்பட்ட சமூகத்தினருக்கு ஓப்பீட்டளவில் மிக குறைவாகவே கிடைக்கின்றன.. எனினும் மக்களாட்சி, இட ஒதுக்கீடு, தாழ்த்தப்பட்டவர்களின் அரசியல் கட்சிகள் இயக்கங்கள் ஆகியன இந்த ஆதிக்கத்தை குறைத்துள்ளன.
# சாதிய ஒடுக்குமுறை

## சட்டம் , நீதிமன்ற தீர்ப்புகளில் பாகுபாடு

- ஆங்கிலேயர் ஆட்சியில் குற்றப் பரம்பரைச் சட்டம் மூலம் பட்டியல் தயாரிக்கப்பட்டு அந்தச் சமூகங்களைச் சேர்ந்த ஆண்கள் காலையிலும் மாலையிலும் காவல்நிலையம் வந்து கைநாட்டு வைத்துவிட்டுப் போக வேண்டும், ஆணையிடப்படும்போது காவல்நிலைய வாசலிலேயே இரவைக் கழிக்க வேண்டும் என்ற ஆணை பிறப்பிக்கப்பட்டிருந்தது.
- கீழ வெண்மணியில் 44 தலித் விவசாயத் தொழிலாளிகள் எரித்துக் கொல்லப்பட்ட வழக்கில், குற்றம் சாட்டப்பட்டவர்கள் மரியாதைக்குரிய சமூகத்தைச் சேர்ந்தவர்கள், அவர்கள் இப்படிப்பட்ட குற்றங்களில் ஈடுபடமாட்டார்கள் என்ற விளக்கத்தின் பேரில்தான், நிலவுடைமையாளர்களையும் அவர்களதுஅடியாட்களையும் நீதிமன்றம் விடுதலை செய்தது.
- 2010இல் காஞ்சிபுரம் கோவில் ஒன்றில் நடந்த கொலை, திருட்டு தொடர்பான வழக்கில் குற்றம் சாட்டப்பட்ட 5 பேர் குறிப்பிட்ட சாதியைச் சேர்ந்தவர்கள், அந்தச் சாதியினர் பரம்பரையாகவே குற்றச் செயல்களில் ஈடுபடு கிறவர்கள்தான் என்று அந்த நீதிபதி கருதிய தால், அவர்களுக்கு ஆயுள்சிறைத்தண்டனை விதித்து 2015இல் தீர்ப்பளித்தார்.
# இலங்கையில் சாதி அமைப்பு

இலங்கையில் பாடசாலைக் கல்வி, வேலைவாய்ப்பு ஒதுக்கீடு, பாரளுமன்ற ஆசன ஒதுக்கீடு போன்ற வற்றுக்கு சாதி சார்பான இட ஒதுக்கீடுகள் கிடையாது. திருமணச் சட்டங்களிலும் சாதி இடம்பெறவில்லை. எனினும் இலங்கையில் வாழ்கின்ற தமிழர், சிங்களவர் ஆகிய தேசிய இனங்கள் வலுவான சாதிப் படிநிலை அமைப்பை தம்மகத்தே கொண்டிருக்கின்றன. தமிழரிடையேயான சாதியமைப்பு பிரதேச வேற்றுமையைக் கொண்டுள்ளன. யாழ்ப்பாணம், மட்டக்களப்பு, மலையகம், கொழும்பு போன்ற பகுதிகள் தமக்கே உரிய சாதியமைப்பைக் கொண்டுள்ளன.
# இலங்கையில் சாதி அமைப்பு

## இலங்கைத் தமிழரின் சாதி அமைப்பு

### யாழ்ப்பாணத்துச் சாதியமைப்பு

*முதன்மைக் கட்டுரைகள்*: யாழ்ப்பாணத்துச் சாதியமைப்பு, சாதிப்பட்டியல்  
யாழ்ப்பாணத்துச் சாதியமைப்பு, தமிழ் நாட்டிலும், இலங்கையின் ஏனைய பகுதிகளிலும் உள்ள சாதியமைப்புக்களிலிருந்து வேறுபட்டுத் தனித்துவமான பண்புகளைக் கொண்டு விளங்குகிறது.
# இலங்கையில் சாதி அமைப்பு

## சிங்களவரிடையான சாதி அமைப்பு

*முதன்மைக் கட்டுரை*: சாதிப்பட்டியல்  
சிங்களவரிடயான சாதி அமைப்பை, மலைநாட்டு சிங்களவர், கீழ்நாட்டு சிங்களவர் என இரண்டு பெரும் பிரிவுகளாக பிரித்து நோக்கலாம்.
# விக்கிப்பீடியா:சிறப்புக் கட்டுரைகள் நியமனம்/ம.கோ.இராமச்சந்திரன்

## ம. கோ. இராமச்சந்திரன்

நாடக நடிகனாக இருந்து திரையில் நடித்து தமிழகத்தின் மூன்று முறை தொடர்ந்து முதலமைச்சாரக இருந்தவர். இவரது தாக்கம் அரசியல், திரைப்படத்துறை என இரண்டிலும் இன்றுவரை இருந்து கொண்டே இருக்கிறது. இக்கட்டுரையில் இல்லறம், திரைவாழ்வு, அரசியல் வாழ்வு என நிறைவாக எழுதப்பட்டுள்ளதாக நினைக்கிறேன். அத்துடன் போதிய படங்களும், வார்ப்புருக்களும் இணைக்கப்பட்டுள்ளது. சிறப்புக் கட்டுரையாக்க முயற்சிக்கலாம். குறைகள் ஏதும் இருப்பின் சுட்டிக்காட்டினால் பங்களிக்க தயாராக உள்ளேன். நன்றி. --சகோதரன் ஜெகதீஸ்வரன் (பேச்சு) 05:13, 9 சூலை 2013 (UTC)
# தலைமையாசிரியர்

பள்ளிகளின் தலைமைப் பொறுப்பிலிருக்கும் ஆசிரியர் **தலைமை ஆசிரியர்** என அழைக்கப்படுகின்றார். தலைமை ஆசிரியராகப் பணியாற்றி வருபவர் ஆசிரியப் பணியுடன் பள்ளியின் நிர்வாகப் பொறுப்பையும் சேர்த்துக் கவனித்துக் கொள்கிறார். தமிழ்நாட்டிலுள்ள தனியார் பள்ளிகள், ஆங்கில வழிக் கல்விப் பள்ளிகள் அனைத்திலும் நிர்வாகப் பொறுப்பைக் கவனிக்கும் தலைமை ஆசிரியர் **முதல்வர்** என்ற பெயரில் அழைக்கப்படுகின்றனர். இலங்கையில் பாடசாலை *அதிபர்* என்றும் அழைக்கப்படுவர்.
# கட்டுப்பாட்டுக் கோல்

**கட்டுப்பாட்டுக் கோல்** (*Control rod*) என்பது அணுக்கரு உலைகளில் யுரேனியம், புளுட்டோனியம் ஆகியவற்றின் அணுக்கருப் பிளவை நேரடியாகக் கட்டுப்படுத்தும் ஒரு பகுதியாகும். பொதுவாக இது ஒரு கோலாகவோ அல்லது ஒரு குழாய் போலவோ அமைந்து, உலையில் மேலும் கீழும் நகரும் வண்ணம் அமைந்து இருக்கும். குழாயாக உள்ள போது உருக்கு அல்லது அலுமினியத்தால் ஆனதாக உள்ளது. இக்குழாயில் போரான், காட்மியம், அல்லது நியூட்ரான்களை அதிகம் ஏற்கும் பொருள்கள் நிரப்பப்பட்டிருக்கும். இது தொடர் வினையினையை கட்டுப்படுத்துவதால் கட்டுப்பாட்டுக் கோல் எனப்படுகிறது.  
Dictionary of science-ELBS.
# தமிழியல் விருது 2012

**தமிழியல் விருது** என்பது இலங்கை, மட்டக்களப்பு அமிர்தகழியில் இயங்கிவரும் எழுத்தாளர் மையம் ஆண்டுதோறும் வழங்கிவரும் விருதாகும். இலங்கையிலும், மற்றும் புலம்பெயர்ந்தும் வாழும் படைப்பாளிகளுக்கு இந்த விருதுகள் வழங்கப்படுகின்றன.  
2012 ஆம் ஆண்டிற்கான தமிழியல் விருதுக்காகத் தெரிவாகியுள்ள படைப்பாளிகளின் பட்டியல் வருமாறு,
# தமிழியல் விருது 2012

## உயர் தமிழியல் விருது

எழுத்தாளர் ஊக்குவிப்பு ஸ்தாபகர் பாக்கியநாதன் உயர் தமிழியல் விருது
- பேராசிரியர் எஸ். சண்முகதாஸ்
# தமிழியல் விருது 2012

## தமிழியல் விருது

தலா ரூபாய் 15,000 பணத்துடன் வவுனியூர் ஸ்ரீ இராமகிருஸ்ணா கமலநாயகி தமிழியல் விருது தமிழ் இலக்கிய மேம்பாட்டுக்கு உழைத்த 14 படைப்பாளிகளுக்கு அளிக்கப்படுகிறது.  
- என். கே. இரகுநாதன்
- சா. வே. பஞ்சாட்சரம்
- தெணியான்
- கே. ஆர். டேவிட்
- ஜூனைதா ஷெரீப்
- சாரல் நாடன்
- பொன்னம்பலம்
- ச. அருளானந்தம்
- சு. ஸ்ரீகந்தராசா
- எஸ். தில்லை நடராஜா
- செ. குணரெத்தினம்
- தாமரைச்செல்வி
- ஆ. மூ. சி. வேலழகன்
- எஸ். முத்துக்குமாரன்
# தமிழியல் விருது 2012

## தமிழ்ப்பணியாளர் தமிழியல் விருது

ரூபாய் 25,000 பணத்துடன் கல்விமான் வ. கனகசிங்கம் தமிழியல் விருது பெறும் அயல்நாட்டுப் படைப்பாளி  
- வரலாற்று ஆய்வாளர் வைகிங் மு.ச. கருணாநிதி (துணைத்தலைவர், தமிழ்ச்சங்கம், இராமநாதபுரம் மாவட்டம், தமிழ்நாடு)
# தமிழியல் விருது 2012

## இனநல்லுறவுத் தமிழியல் விருது

ரூபாய் 10,000 பணத்துடன் வணபிதா சந்திரா அடிகளார் தமிழியல் விருது பெறும் இன நல்லுறவுக்காக உழைத்த சிங்கள மொழிப் படைப்பாளி  
- சுந்தன தேசப்பிரிய
# தமிழியல் விருது 2012

## ஓவியருக்கான தமிழியல் விருது

ரூபாய் 10,000 பணத்துடன் ஓவியர் கிக்கோ தமிழியல் விருது பெறும் சிறந்த ஓவியர்
- ஆசை இராசையா
# தமிழியல் விருது 2012

## தமிழியல் விருது - தெரிவான நூல்கள்

தமிழியல் விருதுக்காக 2011 ஆம் ஆண்டு வெளிவந்த நூல்களிலிருந்து தெரிவு செய்யப்பட்டவைகள்
# தமிழியல் விருது 2012

## தமிழியல் விருது - தெரிவான நூல்கள்

### சிறுகதை

ரூபாய் 10,000 பணத்துடன் துறையூர் வே. நாகேந்திரன் தமிழியல் விருது
- *கூடுகள் சிதைந்த போது* - அகில்.
# தமிழியல் விருது 2012

## தமிழியல் விருது - தெரிவான நூல்கள்

### நாவல்

ரூபாய் 10,000 பணத்துடன் துறையூர் நாவலாசிரியை பவளசுந்தரம்மா தமிழியல் விருது
- *அலைக்குமிழ்* - அகளங்கன்
# தமிழியல் விருது 2012

## தமிழியல் விருது - தெரிவான நூல்கள்

### கவிதை

ரூபாய் 10,000 பணத்துடன் புலவர்மணி ஆ. மு. சரீபுத்தீன் தமிழியல் விருது
- *துயரம் சுமக்கும் தோழர்களாய்* - கவிஞர் குறிஞ்சிவாணன்
# தமிழியல் விருது 2012

## தமிழியல் விருது - தெரிவான நூல்கள்

### சிறுவர் இலக்கியம்

ரூபாய் 10,000 பணத்துடன் தகவம் வ. இராசையா தமிழியல் விருது
- *சட்டியும் குட்டியும்* - மாவை நித்தியானந்தன்
# தமிழியல் விருது 2012

## தமிழியல் விருது - தெரிவான நூல்கள்

### நாடகம்

ரூபாய் 10,000 பணத்துடன் கலைஞர் அழகரெத்தினம் தமிழியல் விருது
- *ஆச்சி...ஆச்சாப்பாட்டி* - க.இ. கமலநாதன்
# தமிழியல் விருது 2012

## தமிழியல் விருது - தெரிவான நூல்கள்

### ஆவணமாக்கல்

ரூபாய் 10,000 பணத்துடன் கலைஞர் ஓ.கே. கணபதியாபிள்ளை தமிழியல் விருது
- *நூல்த் தேட்டம்* - ந. செல்வராஜா
# தமிழியல் விருது 2012

## தமிழியல் விருது - தெரிவான நூல்கள்

### சமயம்

ரூபாய் 10,000 பணத்துடன் அருட்கலைவாரிதி சு. சண்முகவடிவேல் தமிழியல் விருது
- *பாண்டிருப்பு ஸ்ரீ திரௌபதை அம்மன் ஆலயம்* - முகில் வண்ணன்
# தமிழியல் விருது 2012

## தமிழியல் விருது - தெரிவான நூல்கள்

### கட்டுரை

ரூபாய் 10,000 பணத்துடன் செந்தமிழ்ச் செல்வர் சு.ஸ்ரீகந்தராஜா தமிழியல் விருது
- *ஆசிரியத் தலையங்கம் ஓர் அறிமுகம்* - அருட்திரு ரூபன் மரியாம்பிள்ளை.
# தமிழியல் விருது 2012

## தமிழியல் விருது - தெரிவான நூல்கள்

### வரலாறு

ரூபாய் 10,000 பணத்துடன் வித்தியாகீர்த்தி ந. சந்திரகுமார் தமிழியல் விருது
- *சுவடுகள்* - எம்.சி.எம்.ஷெரீப்
# தமிழியல் விருது 2012

## தமிழியல் விருது - தெரிவான நூல்கள்

### ஆய்வு

ரூபாய் 10,000 பணத்துடன் பதிவாளர் நாயகம் எஸ். முத்துக்குமாரன் தமிழியல் விருது
- *கிழக்கிலங்கைத் தமிழகம்* - வாகரைவாணன்
# தமிழியல் விருது 2012

## பரிசளிப்பு விழா

தமிழியல் 2012 விருதுகளுக்கான பரிசளிப்பு விழா அக்டோபர்’ 2013ல் நடத்தப் பெற உள்ளது.
# சுயநல அரக்கன் (கதை)

**சுயநல அரக்கன்** (The Selfish Giant) *ஆஸ்கார் வைல்டு* என்பவர் எழுதிய *ஹேப்பி பிரின்ஸ் அன்ட் அதர் டேல்ஸ்* என்னும் நூலில் உள்ள ஐந்து கதைகளில் ஒன்றாகும். இந்நூல் சிறுவர்களுக்கானது.
ஒரு சுயநல அரக்கன் எவ்வாறு அன்பானவனாக மாறினான் என்பதுதான் இக்கதை.
# சுயநல அரக்கன் (கதை)

## கதைச் சுருக்கம்

### அரக்கனின் குணம்

ஒரு அரக்கன் தனது அழகான தோட்டத்தை வைத்திருந்தான். இத்தோட்டம் மிகவும் பச்சைப் பசேலாகவும், அழகிய மலர்களும், முத்தான கனிகளும் இருந்தன. பள்ளிகளில் பயிலும் குழந்தைகள் தினமும் மதியம் அரக்கனின் தோட்டதில் மகிழ்ச்சியாக விளையாடுவார்கள். அரக்கன் தனது நண்பரின் வீட்டில் ஏழு வருடம் தங்கியிருந்தார். பிறகு தன் தோட்டத்தில் குழந்தைகள் மகிழ்ச்சியாக விளையாடுவதைக் கண்டு துரத்திவிட்டார். தோட்டத்தைச்சுற்றி உயரமான சுவரை அமைத்து ஒரு அறிவிப்புப்பலகையை மாட்டினார்.
அப்பலகையில் *அத்துமீறி நுழைபவர்கள் தண்டிக்கப்படுவார்கள்* என்று எழுதப்பட்டிருந்தது.
# சுயநல அரக்கன் (கதை)

## கதைச் சுருக்கம்

### பாலைவனத் தோட்டம்

குழந்தைகளுக்கு வேறு விளையாட இடமின்றித் தவித்தனர். குழந்தைகள் விளையாட வராததால் தோட்டத்தில் வெறும் பனிமூட்டமும் புயலுமாய் வெகுகாலமாகக் காணப்பட்டது. இத்தோட்டம் எதற்காக மாறியது என்பதே அரக்கனுக்குத் தெரியவில்லை. இதனால் அரக்கன் மிகவும் கவலையுற்றான்.
# சுயநல அரக்கன் (கதை)

## கதைச் சுருக்கம்

### அரக்கனின் திடீர் மாற்றம்

ஒரு நாள் அரக்கன் திடீர் விழித்தெழுந்தார். தோட்டத்தில் அப்போது ஒரு பறவை பாடிக்கொண்டிருப்பதையும்இளவேனிற்காலம் வந்துவிட்டதையும் பார்த்தார். தோட்ட சுவரின் ஒரு இடைவெளி வழியே குழந்தைகள் தோட்டத்துக்குள் வந்து விளையாடிக் கொண்டிருந்ததையும் கண்டார். ஆனால் அவரைப் பார்த்த குழந்தைகள் பயந்து ஓடினர். ஆனால் மரத்தில் ஏற முயன்று கொண்டிருந்த ஒரு சிறுவன் மட்டும் அங்கிருந்தான். அவனுக்கு அவர் உதவி செய்தார்.
அச்சிறுவன் மகிழ்ச்சியாக அரக்கனை முத்தமிட்டான்.
# சுயநல அரக்கன் (கதை)

## கதைச் சுருக்கம்

### அன்பான காட்சி

அரக்கன் தான் கட்டிய பெருஞ்சுவரை கோடாரியால் இடித்துவிட்டு
அக்குழந்தைகளிடம் அது அவர்களுடைய தோட்டமென்று கூறினார்.
குழந்தைகளுடன் விளையாடினார். ஆனால் அச்சிறுவன் அங்கு இல்லை. வருடங்கள் கடந்தன. அரக்கனும் வயதாகி மற்றும் தளர்ந்துவிட்டார். ஆனால் அச்சிறுவனை மீண்டும் காணவில்லை.
# சுயநல அரக்கன் (கதை)

## கதைச் சுருக்கம்

### முடிவு

ஒரு நாள் சிறுவன் மரத்தின் கீழ் நின்றிருப்பதை அரக்கன் கண்டார். அச்சிறுவன் உடம்பில் காயங்கள் இருந்தது. "யார் உன்னைக் காயப்படுத்தியது என்று சொல், நான் அவர்களைக் கொல்வேன்" என்று வினவ அவன் இதெல்லாம் அன்பின் காயங்கள் என்றான். அவருள் ஏதோவொரு உணர்வெழ அவர் சிறுவன் முன் மண்டியிட்டு ”நீ யார்?” என்று வினவினார். அச்சிறுவன் ”நீங்கள் உங்கள் தோட்டத்தில் எனக்கு விளையாட இடம் கொடுத்தீர்கள்; இப்பொழுது என்னோடு என் தோட்டத்துக்கு (சொர்க்கத்துக்கு) வாருங்கள்” என்று சொன்னான். அந்த அரக்கன் சந்தோஷமாக உயிர் துறந்தார்; அன்று மதியம் தோட்டத்துக்கு வந்த குழந்தைகள் இறந்துபோன
அவரது உடலை அம்மரத்தடியில் மலர்களால் மூடப்பட்ட நிலையில் கண்டனர்.
# மருதமலை முருகன் கோயில்

**மருதமலை முருகன் கோயில்**, அல்லது **மருதாசலமூர்த்தி கோவில்** (*Maruthamalai Marudhachalamurthy Temple*), கோயம்புத்தூரிலிருந்து 15 கி.மீ. தொலைவிலுள்ள மருதமலை மேல் அமைந்துள்ளது. மருத மலைமேல் அமைந்துள்ளதால் "மருதன்" என்றும் அருணகிரிநாதரால் திருப்புகழில் பாடப்பெற்ற தலமிது. இக்கோவிலின் முதன்மைக் கடவுளான முருகன், இங்கு *சுப்பிரமணிய சுவாமி* என்றும் *தண்டாயுதபாணி* என்றும் *மருதாசலமூர்த்தி (மருதன்)* என்றும் அழைக்கப்படுகிறார். மருதமலையின் அடிவாரத்தில் *தான்தோன்றி விநாயகர்* என்ற ஒரு சிறிய விநாயகர் கோயிலும் உள்ளது.  
முருகப்பெருமானின் ஏழாவது படைவீடாகக் கருதப்படும் மருதமலை, முற்காலத்தில் கொங்கு வேட்டுவ கவுண்டர் மன்னர்களால் கட்டப்பட்டு பராமரிக்கப்பட்டு வந்தது. மருதமலை முருகன் கோயில் தற்போது தமிழ்நாடு அரசின் இந்து சமய அறநிலையத்துறையின் கட்டுப்பாட்டில் உள்ளது. தேவாரப் பாடல் பெற்ற தலமான *திருமுருகன்பூண்டி* கோயில் கல்வெட்டுகளில், மருதமலை கோயில் பொ.ஊ. 12 ஆம் நூற்றாண்டைச் சேர்ந்ததாகத் தகவல்கள் உள்ளன.  
முருகன் கோயிலுக்கு அருகில் பாம்பாட்டி சித்தரின் குகைக்கோயில் அமைந்துள்ளது. வரலாற்று சிறப்புமிக்க பதினெட்டு சித்தர்களுள் ஒருவரான பாம்பாட்டி சித்தர், இந்த குகையில் சில காலம் வசித்து வந்தார். இந்த மருதமலை முருகன் கோவில். 1966 யில் சாண்டோ சின்னப்ப தேவரால் திருப்பணி செய்யப்பட்டது.
# மருதமலை முருகன் கோயில்

## அமைவிடம்

தமிழ்நாட்டின் கோயம்புத்தூர் மாவட்டம், பெரியநாயக்கன்பாளையம் ஊராட்சி ஒன்றியத்துக்குட்பட்ட சோமையம்பாளையம் ஊராட்சி<nowiki>யில்</nowiki > அமைந்துள்ள மருதமலையின் மீது இக்கோயில் அமைந்துள்ளது. இம்மலை மேற்குத் தொடர்ச்சி மலைப்பகுதியைச் சேர்ந்தது. கோயம்புத்தூர் பேருந்து நிலையத்திலிருந்தும், தொடருந்து நிலையத்திலிருந்தும் இங்கு செல்வதற்கு நிறைய பேருந்துகள் உள்ளன. மலை அடிவாரம் வரை தமிழக அரசுப் பேருந்துகள் செல்கின்றன. மலையின் மீது படியேறி கோவிலுக்கு நடந்து செல்லலாம்; அல்லது கோயில் நிர்வாகத்தினரால் ஏற்பாடு செய்யப்பட்டுள்ள கட்டணச் சிற்றுந்துகளில் மலைப்பாதையில் செல்லலாம். தனியார் இரு சக்கர வாகனங்களும் மகிழுந்துகளும் கட்டணம் செலுத்தி மலைப்பாதை மூலம் மேலே கோயிலுக்குச் செல்லலாம்.  
அருகிலுள்ள விமான நிலையம்: கோயம்புத்தூர் பன்னாட்டு விமான நிலையம்.  
கடல் மட்டத்திலிருந்து சுமார் 741 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°02'47.6"N, 76°51'06.4"E (அதாவது, 11.046543°N, 76.851768°E) ஆகும்.
# மருதமலை முருகன் கோயில்

## கோயில் அமைப்பு

புதியதாக அமைக்கப்பட்ட பாதை இராஜகோபுரத்தின் வழியே நேராக தண்டாயுதபாணி சன்னிதிக்குச் செல்கிறது. இராஜகோபுர நுழைவாயிலைத் தாண்டினால் கல்லாலான கொடிமரத்துக்கு முன் வலம்புரி விநாயகர், அவர்முன் வைக்கப்பட்டுள்ள பெரிய மயில்முக குத்துவிளக்கு, அடுத்து உலோகக் கொடிமரம், மயில்வாகனம், முன்மண்டபத்தில் வரதராஜ பெருமாள் சன்னிதி, அர்த்தமண்டபத்தில் கருவறையின் நுழைவாயிலின் இருபுறத்திலும் விநாயகரும் (இடப்புறம்) வீரபத்திரரும் (வலப்புறம்), கருவறையில் தண்டத்துடன் காட்சிதரும் தண்டாயுதபாணி என இக்கோயில் அமைக்கப்பட்டுள்ளது. வலம்புரி விநாயகரின் முன்னுள்ள மயில்முக விளக்கின் அடிப்புற ஆமைவடிவமும் அதனைத் தொடர்ந்த மேற்தண்டிலுள்ள பாம்பு உருவங்களும் குறிப்பிடத்தக்கவை.  
இது தனிப்பட்ட முருகன் கோயிலாக இருந்தாலும் இங்கு முருகன், சோமாஸ்கந்தனாக வெளிமண்டபத்தில் வலப்புறம் பட்டீசுவரர், இடப்புறம் மரகதாம்பிகை சன்னிதிகளுடன் உள்ளார். மரகதாம்பிகை சன்னிதிக்கு எதிராக வெளி மண்டபத்தில் நவகிரகங்கள் சன்னிதி அமைந்துள்ளது. மற்றும் தட்சிணாமூர்த்தி, லிங்கோத்பவர், துர்க்கை, சண்டிகேசுவரர் ஆகியோருக்கும் வெளிமண்டபச் சுவற்றில் தனித்தனி சன்னிதிகள் உள்ளன.  
மலையின் அடிவாரத்திலிருந்து நடைப்பயணமாகச் செல்லும் போது, பாதையின் தொடக்கத்தில் *தான்தோன்றி விநாயகர்* சன்னிதியும், சற்று மேலே சென்றால் *இடும்பன்* சன்னிதியும் அமைந்துள்ளன. மலையின் மீது சென்றதும் அங்கிருந்து கோயிலுக்குச் செல்லும் இறுதிப் படிக்கட்டுகள் ஆதிமூலஸ்தானத்திற்கு நேரெதிராக உள்ளன. இப்பாதைவழிச் செல்பவர்கள் ஆதி மூலஸ்தானத்தில் சுயம்புவாக உள்ள சுப்பிரமணியர், வள்ளி, தெய்வானையையும் அதற்கடுத்து, பஞ்சமுக விநாயகரையும் வழிபட்டபின் தண்டாயுதபாணி சன்னிதிக்குச் செல்லலாம்.  
| மருதமலைக் கோயில் | விவரம் |
| --- | --- |
| மூலவர் | சுப்பிரமணிய சுவாமி/தண்டாயுதபாணி/மருதாசலமூர்த்தி (மருதப்பா) |
| உற்சவர் |  |
| அம்மன்/தாயார் | வள்ளி, தெய்வானை |
| தல விருட்சம் | மருதமரம் |
| தீர்த்தம் | மருத தீர்த்தம் |
| ஆகமம்/பூஜை |  |
| பழமை | சுமார் 800 ஆண்டுகள் |
| புராண பெயர் |  |
# மருதமலை முருகன் கோயில்

## ஆதிமூலஸ்தானம்

மருதமலைக் கோயிலின் ஆதி மூலஸ்தானத்தில் சுப்பிரமணியர் வள்ளி, தெய்வானையுடன் மூவரும் சுயம்புலிங்க வடிவில் உள்ளனர். இங்கு வள்ளியின் சுயம்பு உருவம், தெய்வானையை விட சற்று உயரமாகக் காணப்படுகிறது. ஆதிமூலஸ்தான கருவறை விமானமும், முன்புறம் தைப்பூசக் கல்யாண உற்சவ மண்டபமும் புதிதாகக் கட்டப்பட்டுள்ளன.
# மருதமலை முருகன் கோயில்

## பாம்பாட்டி சித்தர் குகைக்கோயில்

இக்கோவிலின் தெற்குமூலையில் பாம்பாட்டி சித்தர் குகைக்கோயிலுக்குச் செல்லும் படிக்கட்டுகள் கீழிறங்குகின்றன. இக்குகைக்கோயில் சிறு குடைவரை அமைப்பில் உள்ளது. உட்புறத்தில் ஒரு பாறை பாம்பு வடிவில் உள்ளது. பாம்பாட்டி சித்தருக்கு முருகன் பாம்பு வடிவில் காட்சியளித்ததார் என்பது மரபு வரலாறு. பாம்பாட்டி சித்தர் சன்னிதி முன்புறமுள்ள தியான மண்டபத்தில் இங்கு வருகை தருவோர் அமர்ந்து அமைதியாக தியானம் செய்து வழிபடுகின்றனர். தண்டாயுதபாணி கோயில் தலவிருட்சம் இக்கோயிலுக்கு முன்னால் உள்ளது. இக்கோயிலுக்கு இறங்கி வரும் பாதையில் சப்த கன்னியருக்கு ஒரு சிறு சன்னிதி அமைந்துள்ளது.
# மருதமலை முருகன் கோயில்

## பஞ்ச விருட்ச விநாயகர்

ஆதிமூலஸ்தானத்திற்கும் முன்மண்டபத்திற்கும் தண்டாயுதபாணி சன்னிதி மண்டபத்திற்கும் இடையே பஞ்ச விருட்ச விநாயகர் சன்னிதி உள்ளது.
# மருதமலை முருகன் கோயில்

## திருப்புகழ் பாடல்

அருணகிரிநாதர் திருப்புகழில் மருதமலை முருகனைப் பாடியுள்ளார்.  
<poem>
திரிபுரம் அதனை ஒரு நொடியதனில்
எரிசெய் தருளிய சிவன் வாழ்வே!
சினமுடைஅசுரர் மனமது வெருவ
மயிலது முடுகி விடுவோனே!
பருவரை யதனை உருவிட எறியும்
அறுமுகமுடைய வடிவேலா!
பசலையொ டணையும் இளமுலை மகளை
மதன்விடு பகழி தொடலாமோ!
கரிதிரு முகமும் இடமுடை வயிறும்
உடையவர் பிறகு வருவானே!
கனதனமுடைய குறவர்தம் மகளை
கருணையொ டணையும் மணிமார்பா!
அரவணை துயிலும் அரிதிரு மருக
அணிசெயு **மருத மலை**யோனே!
அடியவர்வினையும் அமரர்கள் துயரும்
அற அருள் உதவு பெருமாளே!
</poem>
# திருப்பாளூர் மகாதேவர் கோயில்

கேரளத்தின் பாலக்காடு மாவட்டத்தில் உள்ள திருப்பாளூரில் அமைந்துள்ளது **திருப்பாளூர் மகாதேவர் கோயில்**.  
இது சைவ, வைணவத் தலமாகும். சிவன், விஷ்ணு, கிருஷ்ணன், நரசிம்மர் ஆகியோர் முக்கியக் கடவுள்கள் ஆவர். இங்கு கணபதி, அய்யப்பன், நாகங்கள், அனுமன், சுப்பிரமணியர், பகவதி ஆகிய கடவுள்களின் சிலைகளும் உள்ளன.
# திருப்பாளூர் மகாதேவர் கோயில்

## புராணக் கதை

வைக்கம், ஏற்றுமானூர், கடுத்துருத்தி ஆகிய இடங்களில் சிவ லிங்கங்களைப் பிரதிஷ்டை செய்தவர் கரப்பிரகாச முனிவர். ஒரு முறை வலதுகையிலும், இடதுகையிலும், காலிலும் மூன்று சிவலிங்கங்களை எடுத்துச் சென்றார். ஒரு தேவதை தோன்றி அவற்றை மூன்று இடங்களில் நிறுவியது. அந்த இடங்களே திருப்பல்லாவூர், அயிலூர், திருப்பாளூர் ஆகியன.
# பெரியநாயக்கன்பாளையம் ஊராட்சி ஒன்றியம்

**பெரியநாயக்கன்பாளையம் ஊராட்சி ஒன்றியம்**, இந்தியாவின் தமிழ்நாட்டின் கோயம்புத்தூர் மாவட்டத்தில் உள்ள பனிரெண்டு ஊராட்சி ஒன்றியங்களில் ஒன்றாகும்.  
பெரியநாயக்கன்பாளையம் ஊராட்சி ஒன்றியம் 6 ஊராட்சி மன்றங்களைக் கொண்டுள்ளது. கோயம்புத்தூர் வடக்கு வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் பெரியநாயக்கன்பாளையத்தில் இயங்குகிறது.
# பெரியநாயக்கன்பாளையம் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின்<nowiki/>படி, பெரியநாயக்கன்பாளையம் ஊராட்சி ஒன்றியத்தின் மொத்த மக்கள் தொகை 1,01,930 ஆகும். அதில் பட்டியல் இன மக்களின் தொகை 14,928 ஆக உள்ளது. பட்டியல் பழங்குடி மக்களின் தொகை 3,854 ஆக உள்ளது.
# பெரியநாயக்கன்பாளையம் ஊராட்சி ஒன்றியம்

## ஊராட்சி மன்றங்கள்

பெரியநாயக்கன்பாளையம் ஊராட்சி ஒன்றியத்தில் உள்ள 6 ஊராட்சி மன்றங்களின் விவரம்;  
1. பிலிச்சி
1. நாயக்கன்பாளையம்
1. சின்ன தடாகம்
1. நஞ்சுண்டபுரம்
1. பன்னிமடை
1. வீரபாண்டி
# ஆஸ்திரேலிய பூர்வீக குடிமக்கள் வாரம்

**ஆஸ்திரேலிய பூர்வீக குடிமக்கள் வாரம்** (*National Aboriginal and Islander Day Observance Week*) என்பது ஆஸ்திரேலிய பூர்வீகக் குடிமக்கள் குறித்த ஒரு புரிதலுக்காக அழைப்பு விடுக்கும் வாரம் ஆகும். இது NAIDOC (National Aborigines and Islanders Day Observance Committee) என்று ஆங்கிலத்தில் அழைக்கப்படுகிறது. ஒவ்வோர் ஆண்டும் சூலை மாதம் முதல் ஞாயிற்றுக்கிழமையிலிருந்து அதற்கடுத்த ஞாயிற்றுக்கிழமை வரை இந்த வாரம் கொண்டாடப்படுகிறது.  
இந்த வாரத்தினை ஆஸ்திரேலியப் பழங்குடிகள் மட்டுமின்றி, அரசு நிறுவனங்கள், பள்ளிகள், மாநகராட்சிகளும் பெருமளவில் கொண்டாட ஆரம்பித்திருக்கின்றன.  
ஆஸ்திரேலிய பூர்வீக குடிமக்கள் வார கொண்டாட்டங்களின் அங்கமாக ஆஸ்திரேலிய பூர்வக்குடிகளின் இசை கேட்பது, அவர்களின் கனவுகால கதைகளை படிப்பது மற்றும் ஆஸ்திரேலிய பூர்வகுடிகள் பற்றிய வலைத்தளங்கள் வழியாக அவர்களைப்பற்றி மேலும் தெரிந்து கொள்வது போன்ற செயற்பாடுகள் இடம்பெறும்.
பெரும்பாலும் இந்த வாரம் ஆஸ்திரேலியாவின் முக்கிய நகரங்களிலும், பூர்வகுடிகள் அதிகமுள்ள சிறிய நகரங்களிலும் கொண்டாடப்படுகிறது.
# க. கி. எப்பார்

**கட்டிங்கேரி கிருஷ்ண ஹெப்பார்** (எ) **க. கி. எப்பார்** (1911–1996) புகழ் பெற்ற இந்தியக் கலைஞர் ஆவார். இவர் உடுப்பி நகரில் துளு பேசும் குடும்பத்தில் பிறந்தார். இவருடைய கலை வேலைப்பாடுகள் பெரும்பாலும் துளு நாடு, மலபார் நிலப் பகுதிகளைச் சேர்ந்தவை . பன்னாட்டு கலைக் கண்காட்சிகள் பலவற்றில் பங்கேற்றார். பத்மசிறீ, பத்மபூஷன் விருதுகளையும், கலைத்துறைக்கான உயரிய விருதுகள் பலவற்றையும் பெற்றுள்ளார்.
# பி. மாதவன் பிள்ளை

**பி. மாதவன் பிள்ளை**, ஓர் மலையாள எழுத்தாளர் ஆவார். 1941ஆம் ஆண்டு சனவரி மாதம் 28ஆம் தேதியன்று பிறந்தார். இவர் கேரள மாநில சாகித்திய விருது (இலக்கியம்) பெற்றுள்ளார்.
# பி. மாதவன் பிள்ளை

## ஆக்கங்கள்

- யயாதி
- பிரதமபிரதிஸ்ருதி
- மிருத்யுஞ்சயம்
- தமஸ்
- மய்யாதாஸின்றெ மாளிகை
- ஸிலாபத்மம்
- உத்தரமார்க்கம்
- திரௌபதி
- நிழலும் வெளிச்சமும்
- சுவர்ணலதா
- பகுளின்றெ கதை
- மௌனி
- மகாநாயகன்
# வார்ப்புரு:Script/Phoenician

<span lang="phn-Phnx" dir="rtl" title="Phoenician alphabet">}</span><noinclude>  
template intended to force Phoenician alphabet fonts if installed.
- ALPHABETUM Unicode
- MPH 2B Damase
- Aegean
- Code2001
- Free Sans  
example:
-
# முண்மூலிகைக் குடும்பம்

Avicennia|Avicennioideae  
Nelsonioideae  
Thunbergioideae என்ற பொருளைக் குறிக்கிறது. இக்குடும்பத்தைத் தமிழில் **முண்மூலிகைக் குடும்பம்** என்றோ, **முள்ளிலைச் செடிகள்** என்றோ அழைக்கலாம். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1789 ஆம் ஆண்டு வெளிவந்துள்ளது. இக்குடும்பத்தில் ஏறத்தாழ 250 பேரினங்களும், 4000 சிற்றினங்களும் அடங்கியுள்ளன. இப்பூக்குடும்பத்தில் மேலும் சில மூலிகைகள் இனங்காணப்படாமல் உள்ளன. 1986 முதல் 1995 வரையிலான காலகட்டத்தில், 81 புதிய இனங்கள், 'சசுட்டிசியா' (Justicia) என்ற ஒரு பேரினத்தில் மட்டும் கண்டறியப்பட்டுள்ளன. முக்கியம் வாய்ந்த, முதல் 12 பூக்கும் தாவரக் குடும்பங்களில் இதுவும் ஒன்றாகும். அவற்றில் பெரும்பாலானவை, வெப்ப மண்டல மூலிகைகள் ஆகும்.
# முண்மூலிகைக் குடும்பம்

## வாழிடம்

பெரும்பாலானவை வெப்பமண்டலத்தில் வளரும் மூலிகைகள் என்பது குறிப்பிடத்தகுந்த இயல்பாகும். குறிப்பாக இந்தோனேசியா, மலேசியா, ஆப்பிரிக்கா, பிரேசில், நடு அமெரிக்கா ஆகிய நில எல்லைகளில் வளர்ந்தோங்கியுள்ளன. அடர்ந்த காடுகள், திறந்தவெளி நிலங்கள், புதர்கள், ஈரமான விளைநிலங்கள், பள்ளத்தாக்குகள், கடற்கரை நிலப்பகுதிகள், சதுப்புநிலங்கள் என அனைத்து வகையான வாழிடங்களிலும், இவைகள் ஓங்கி வளர்கின்றன. *ஆடாதோடைக் குடும்பம்* என்றும் சிலர் கூறுவர்.இது மிகப்பெரிய குடும்பம்.
# முண்மூலிகைக் குடும்பம்

## வாழிடம்

### இந்திய வளம்

- இந்தியாவில் பல சாதரணச்செடிகள், இக்குடும்பத்தின் உறுப்பினர்களே ஆகும். இவற்றுள் சில கொடிகள்; சில தரையில் படிந்து கிடப்பவை; சில பாலைச் செடிகள்; சில கடற்கரைச் சதுப்புச் செடிகள்.
- தன்பெர்சியா(Thunbergia) என்னும் அழகான பெரிய பூக்கள் உள்ள பெருங்கொடி. டபாசுகாய் (Ruellia), முள்ளி, படிகம், கனகாம்பரம் (barleria) முதலியன இக்குடும்பத்தில் அடங்கும்.
- காட்டுக்கிராம்பு (Justicia suffruticosa), கருநொச்சி (Justicia gendarussa), ஆடாதோடை, நீலமணி போன்ற பூக்களுள்ள கழிமுள்ளி (Acanthus ilicifolius) நெய்தல் நிலக்கழிகளிலும், சதுப்பு நிலங்களிலும், காடு போல் வளர்ந்திருக்கும் இதன் இலை முட்கள் உள்ளன. நீர்முள்ளி (Hygrophila) குளக்கரைகளிலும், வயல்களிலும், வாய்க்கால் ஓரங்களிலும் வளர்ந்திருக்கும். இவை எல்லாவற்றிலும் வினோதமானது.
- நம் நாட்டு மலைகளில் வளரும் குறிஞ்சி (Strobilanthus) என்னும் காட்டுப்புதர். இது 10-12 ஆண்டுகளுக்குப் பூவாமலே வளர்ந்து, ஓராண்டில் எல்லாச் செடிகளும் ஒன்றாகப் பூ பூக்கும் இயல்புடையவை ஆகும்..
- ஆடாதோடை, நீர்முள்ளி, கனகாம்பரம், குறிஞ்சி, கருநொச்சி முதலியன சாதரண பொது மக்களிடம் பெயர் பெற்றவையாகும்.
# முண்மூலிகைக் குடும்பம்

## வளரியல்பு

- இக்குடும்பத்தைச் சேர்ந்தவை பெரும்பாலும் சிறுசெடிகளும், குறுஞ்செடிகளுமே ஆகும். சிலகொடிகளும், அருமையான சில மரங்களும் இதில் அடங்கியுள்ளன.
- இலைகள் எதிரொழுங்கும், முழுவடிவுமுள்ளவை இலையடிச் செதில் இல்லை.
- பூவிதழ்கள் இணைந்து, ஒரே குழல் போல காணப்படுகின்றன.(sympetalous corollas)
- பூங்கொத்து பெரும்பாலும் வளரா நுனிக்கதிர். பூக்காம்பிலைகளும், பூக்காம்புச் சிற்றிலைகளும் பலவற்றில் பெரியவையாயும், நிறமுள்ளவையாயும் இருக்கும். இச்சிற்றிலைகள் சில நேரங்களில் பூவை மூடிக்கொண்டிருக்கும். அப்போது இவை புல்லிவட்டம் போல் அமைந்து பூவைக் காக்க உதவும்.
- பூபெரும்பாலும் இருபால் தன்மையைக் கொண்டதாக உள்ளது. வட்டத்துக்கு 4-5 உறுப்புகள் உடையது; ஒருதளச் சமமானது. அல்லிவட்டம் இணைந்தது. கேசரம் 4 அல்லது 2; பல இனங்களில்1-3 போலிக்கேசரங்கள்(Staminodes) உண்டு.
- மகரந்தப்பை அறைகள் சமம் அல்லது ஒன்று சிறிதும், ஒன்று பெரிதுமாகவும், ஒன்று மேலும் ஒன்று கீழுமாகவும் இருக்கலாம். மகரந்தத் தூள் பலவிதச் சித்திர அமைப்பைக் கொண்டதாக உள்ளது. பொதுவாக இந்தத்தூளின் தோற்றம், ஒரு சாதிக்குள் ஒரேமாதிரியாக இருப்பதால் சாதிகளைப் பரித்தறிய இது அடையாளமாகப் பயன்படுகிறது.
- சூலகத்தின் அடியில் நன்றாக வளர்ந்த ஆதான மண்டலம் (Disc) உண்டு. அதில் பூந்தேன் சுரக்கும். சூலகம் இரண்டு சூல் இலைகளைக் கொண்டதாக உள்ளது. இரண்டறைகளுள்ளது. அச்சுச் சூலொட்டுமுறை. சூல்கள் 2-பல.
- கனி: அறைவெடிகனி. விதைகள் பெரும்பாலும் கடினமானவையாகவும், சப்பையாகவும் இருக்கும். கனிகள் வெடிக்கும்போது ஒலி உண்டாகலாம். பெரும்பாலான விதைகளில் கொக்கி (retinacula) போன்ற அமைப்புள்ளது.
- பூவின் அமைப்பு, பூச்சிகள் வருவதற்கு ஏற்றதாக இருக்கிறது. தேனீக்கள் வருகின்றன. கேசரம் சற்று முன்னமேயே முதிர்கின்றது. சூல்முடி, கேசரத்துக்கு அப்பால் வெளியே நீட்டிக் கொண்டிருப்பதால், பூச்சிகள் நுழையும் போதே, அதன் உடல் பட்டு, அயல் மகரந்தச் சேர்க்கை நடைபெறுகிறது.
- இக்குடும்பத்தில் பல செடிகளில் விதைத்தாளிலிருந்து கொக்கிபோன்ற வளைந்த பாகம் ஒன்று வளரும். அது விறைப்பாக இருக்கும். கனி வெடிக்கும் போது, இது வில் போல நிமிர்ந்து, விதையைத் தூரத்தில் எறியும்.
# முண்மூலிகைக் குடும்பம்

## தாவர வேதிப்பண்புகள்

இக்குடும்பத் தாவரங்களில் பல தாவர வேதிப்பொருட்கள் (glycosides, flavonoids, benzonoids, phenols|phenolic compounds, naphthoquinone, triterpenoids)இருப்பதாகக் கண்டறியப் பட்டுள்ளன. .
# முண்மூலிகைக் குடும்பம்

## சிறப்புச் சிற்றினங்கள்

- GRIN என்ற இணைய அமெரிக்க ஆவணக்காப்பகம், 246 பேரினங்கள், உலக அறிஞர்களால் ஏற்றுக்கொள்ளப்பட்டவையாக அறிவிக்கிறது. பிற அடைப்புக்குறிக்கு முன்னுள்ள சிறிய எழுத்துள்ள பெயர்கள், முறைய அப்பேரினங்களை கண்டறிந்தவர்கள் ஆவர்.
# ஐஇஇஇ 1394

**ஐஇஇஇ 1394 இடைமுகப்பு** (*IEEE 1394 interface*) எனப்படுவது நிலையான இடைமுகப்பு வகையைச் சேர்ந்த அதியுயர் வேக வரிசை தொடர் தகவல் பரிமாற்ற ஊடகமாகும். இதனால் 400 MB/s வரையான வேகத்தில் தகவல் பரிமாற்ற முடிவதால் நிஜ நேர தகவல் தொடர்பு ஊடகமாக கருதப்படுகிறது.  
இது FireWire என்ற பெயரில் ஆப்பிள் நிறுவனத்தால் 1980 களில் உருவாக்கப்பட்டது. ஐஇஇஇ ஆனது அகிலத் தொடர் பாட்டை (USB) இன் வகையைச் சேர்ந்தது, எனினும் பயன்பாட்டில் யு.எஸ்.பி வகையே அதிகமாக உள்ளது. அப்பிள் நிறுவனத்தின் 2000 ஆண்டுகளில் வெளிவந்த கணிணிகளில் FireWire (ஐ.இ.இ.இ) இணைக்க கூடிய இடைமுகப்பு காணப்பட்டது எனினும் அது தற்போது குறைவடைந்து 2013 FireWire இன் சிறிய அளவுள்ள இடைமுகப்பு காணப்படுகிறது. இதே இடைமுகப்பு சொனி நிறுவனத்தால் ஐ.லின்க் (I.LINK) என அழைக்கப் படுகிறது. அதிக செலவு காரணமாக சில வேளைகளில் ஐ.இ.இ.இ 1394 இற்கு மாற்றாக parallel SCSI என்ற இடைமுகம் பயன்படுத்தப்படுகிறது.  
ஐ.இ.இ.இ 1394 ஆனது பெரும்பாலும் உயர்தர ஒலி, ஒளி பரிமாற்றத்திற்கே அதிக அளவில் பயன் படுத்தப்படுகிறது. இவ் இணைப்பு முறை கம்பியில்லா இணைப்பு (wireless), ஒளியிழை இணைப்பு (fiber optic), சாதாரண வடம் (coaxial) ஆகிய மூன்று முறைகளிலும் இணைக்க முடிகிறது.
# ஐஇஇஇ 1394

## வளர்ச்சி

ஐ.இ.இ.இ 1394 ஆனது தொடர் தகவல் பரிமாற்ற (serial bus) வகையைச் சேர்ந்தது ஆகும் அதாவது இங்கு தகவல் பரிமாற்றத்தின் போது ஒரு தடவையில் ஒரு பிட் தகவலே அனுப்ப, பெற முடியும். ஒரு பிட் தகவலை அனுப்ப, பெற எவ்வளவு நேரம் ஆகிறது என்பதை வைத்தே இதன் வேகம் கணிக்கப்படுகிறது. இதற்கு முற்றிலும் எதிரான முறையில் பரல்லெல் (Parallel) முறை தகவல் பரிமாற்றம் காணப்படுகிறது. இங்கு தகவல் தொடராக அல்லாமல் ஒரே தடவையில் குறிப்பிட்ட அளவு தகவல் பரிமாற்றப்படுகிறது இதற்கா இதில் அதிகளவு முனைகள் (pins) காணப்படுகிறது.
# ஐஇஇஇ 1394

## தொழில்நுட்ப விபரங்கள்

ஐ.இ.இ.இ 1394 இன் மூலம் 63 இற்கும் அதிகமான வெவ்வேறு வகையைச் சேர்ந்த கருவிகளை இணைக்கப்படுகிறது. வலையமைப்பு (Networking) துறையிலும் குறிப்பாக சகா-சகா (Peer-to-Peer) போன்ற ஒரே கணினியில் பல கணினிகளையும், ஒரே வருடியை, அச்சு இயந்திரத்தை பல கணினிகளாலும் பயன்படுத்தும் வகையில் அமைப்பதற்கு இது பெரிதும் உதவுகிறது.
# பர்வதராஜன்

**இமவான்** (*Himavat*) என்பவர் இந்து தொன்மவியல் அடிப்படையில் இமயமலையை காக்கும் தேவனும், பிரம்மா-சரஸ்வதி]] இணையருக்குப் பிறந்தவர். மேலும் சாம்பவான் மற்றும் நாரதர் ஆகியவர்களின் சகோதரர். இவரின் குழந்தைகள் கங்கை, பார்வதி, மைநாக மலை மற்றும் கிரவுஞ்ச மலை ஆகும்.  
இந்து தொன்மவியல் இலக்கியங்களில் குறிப்பாக மகாபாரதம் மற்றும் புராணங்களில் இமவான் குறித்துச் சொல்லப்பட்டுள்ளது.
# பர்வதராஜன்

## வரலாறு

இமவான்-மைனாவதியின் திருமணம் பற்றி சிவமகாபுராணம் விளக்குகிறது.  
தட்சனின் மகள் தாட்சாயனியாக பிறந்த உமையம்மை, தட்சனின் யாகத்தில் விழுந்து மறைந்தார். அதன் பின்பு சிவபெருமானை திருமணம் செய்து கொள்ள இமவான்-மைனாவதி தம்பதியருக்கு மகளாகப் பிறந்தார். அவர் பார்வதி என்று அழைக்கப்பட்டார்.
# மைனாவதி

**மைனாவதி** இந்து தொன்மவியலின் அடிப்படையில் பர்வதகிரியின் மலையரசியாவார். இவர் பர்வதகிரியை ஆண்டுவந்த பர்வதராஜனின் மனைவியாவார். பர்வதராஜன் மைனாவதி இருவர்க்கு உமையம்மையே மகளாகப் பிறந்தார். அவர் பார்வதி என்று அழைக்கப்பட்டார்.  
மகாபுரணங்களில் ஒன்றான இலிங்க புராணம் இவரை மேனை என்று பதிவுசெய்துள்ளது.
# காசியபர்

**காசியபர்** (*Ksahyapa*) இந்து தொன்மவியல் அடிப்படையில் பிரஜாபதிகளில் ஒருவராவார். இவர் மரீசி முனிவரின் புதல்வர். இவர் அதிதி, திதி, தனு, கத்ரு, வினதா, முனி, அரிட்டை, சுரசை, சுரபி, தாம்ரா, குரோதவசை மற்றும் விஸ்வா என்ற தட்சப் பிரஜாபதியில் பதிமூன்று மகள்களையும், பதங்கி, யாமினி ஆகியோரையும் மணந்தவர்.
# காசியபர்

## காசியபரின் குழந்தைகள்

- காசிபர் + அதிதி = இந்திரன், அக்கினி போன்ற தேவர்கள், ஆதித்தர்கள் மற்றும் வாமனர், பூமாதேவி,
- காசிபர் + திதி =மருத்துக்கள் & தைத்தியர்கள்; இரணியாட்சன் & இரணியகசிபு
- காசிபர் + கத்ரு = நவ நாகங்கள் மற்றும் நாகர்கள்
- காசிபர் + வினதா = அருணன் & கருடன்
- காசிபர் + சுரசை = (நாகப் பாம்புகள் வகைகள் தவிர்த்த) பிற பாம்பினங்கள்
- காசிபர் + தனு = தானவர்கள்
- காசிபர் + முனி = அரம்பையர்கள்
# நரகம் (இந்து மதம்)

**நரகம்** (சமசுகிருதம்:नरक, நரகா) என்பது இந்து தொன்மவியலின் அடிப்படையில் பூமியில் பிறக்கும் உயிர்களில் பாவங்கள் செய்த ஆன்மாவிற்கு தண்டனை விதிக்கும் உலகமாகும். இதன் அரசராக யமன் உள்ளார். பாவ புண்ணியங்களை கணக்கிடும் பணியாளனாக சித்ரகுப்தன் உள்ளார்.  
தாமிஸிர நரகம், அநித்தாமிஸ்ர நரகம், ரௌரவ நரகம், மகா ரௌரவ நரகம் என நான்கு நரகங்களைப் பற்றி மகாபுராணங்களில் ஒன்றான கருட புராணம் விரிவாக எடுத்துரைக்கிறது.
# ஆல்ஃபா துகள்

**ஆல்ஃபா துகள்** அல்லது கதிர் (*Alpha particle* or *ray*), இயற்கை அல்லது செயற்கைக் கதிரியக்கத்தின் போது வெளிப்படுகின்றன. இந்நிகழ்வு பொதுவாக அணு நிறை கூடிய தனிமங்களில் நிகழ்கிறது. α துகள்கள் ஈலியத்தின் கருக்களாகும். எனவே இதில் இரு புரோத்தன்களும் இரு நியூத்திரன்களும் காணப்படும். சில செயற்கைக் கதிரியக்கத் தனிமங்கள் மிகக்குறைந்த அல்லது மிக அதிக அரை வாழ்வுடன் காணப்படுகின்றன. இச்செயற்கை கதிர் தனிமங்களின் அணுஎண் 60 க்கும் 85 க்கும் இடைப்பட்டதாகவும் உள்ளன. α துகளை வெளியிட்டபின் தாய்தனிமத்தின் அணு எண்ணில் 2 உம் அணுநிறையில் 4 உம் குறைந்து, புதிய சேய் தனிமம் கிடைக்கிறது. α உமிழ்ச்சியினைத் தொடர்ந்து காமாக் கதிர்கள் வெளிப்படுகின்றன.  
ஒரு குறிப்பிட்ட ஐசோடோப்பிலிருந்து வெளிப்படும் எல்லா α துகள்களும் ஒரே ஆற்றலுடன் காணப்படுகின்றன. எனவே வளியிலோ, பிற ஊடகங்களிலோ அவைகளின் செல்தொலைவு (Range ) ஒன்றுபோல் இருக்கும். இச்செல்தொலைவு அவைகளின் ஆற்றலைப் பொறுத்திருக்கிறது.ஆல்ஃபா கதிர்கள் என்பன ஐட்ரஜனைப் போல் நான்கு மடங்கு நிறையும் ஐட்ரஜனைப் போல் இரு மடங்கு நேர்மின்னூட்டமும் கொண்ட துகள்களின் ஓட்டமாகும்.ஆல்ஃபா துகள்கள் எலக்ட்ரான்களை இழந்த ஈலியம் அணுக்களாகும்.இத்துகள்களின் செல்தொலைவு,  
:<math> R = bE^{3/2} </math> என்ற சமன்பாட்டால் கொடுக்கப்படுகிறது.  
இங்கு b என்பது மாறிலியாகும். கதிர் தனிமத்தினைப் பொறுத்து அவைகளின் வேகம் 1.45 முதல் 2.2* 10<sup>7</sup> மீட்டர் வரையில் காணப்படுகிறது. சில ஒளிரும் பொருட்களில் மோதும்போது ஒளித்தெறிப்புகளை (Scintilations ) தோற்றுவிக்கின்றன.  
ஊடகம் ஒன்றின் வழிசெல்லும் போது, அயனியாக்கம் நிகழ்கிறது. இக்கதிர்கள் மிகவும் குறைந்த ஊடுருவற்திறன் கொண்டன. ஒரு சாதாரண தாள் அதனைத் தடுத்து நிறுத்திவிடும் அவைகளில் காணப்படும் மின்னூட்டம் காரணமாக இப்படிப்பட்ட துகள்கள் காந்த மின் பலங்களில் விலக்கமுறுகின்றன.
# அராபிய இலக்கியம்

**அராபிய இலக்கியம்** (*al-Adab al-‘Arabī*, அரபு: الأدب العربي) எனப்படுவது, அரபு மொழியில் எழுதப்பட்ட உரைநடை மற்றும் கவிதைத் தொகுப்புகளை குறிப்பதாகும். அரபுலகில் இது *அதாப்* (أدب) என அழைக்கப்படுகின்றது. பண்டைய காலங்களில் இருந்தே பல வாய்வழி இலக்கியங்கள் இங்கு இருந்த போதும், ஐந்தாம் நூற்றான்டின் பிறகே அராபிய இலக்கியம் வளரத் தொடங்கியது. குறிப்பாக இசுலாமிய பொற்கால நேரத்தில் இது தனது உச்சத்தை தொட்டது. இந்த கால கட்டத்தில் உலகின் பல்வேறு காலாச்சாரத்தை சேர்ந்த நூல்களும், தொன்மங்களும், வரலாறுகளும், புராணங்களும் அரபிக்கு மொழிபெயற்கப்பட்டன. மங்கோலியர்களின் பாக்தாத் படையெடுப்பை அடுத்து இதில் பெரும்பான்மையானவை அழிக்கப்பட்டன.  
பொதுவாக குரான், அரபு இலக்கியத்தின் மிகச்சிறந்த படைப்பாக கருதப்படுகின்றது அரபு மொழி இலக்கியங்களில் திருக்குர்ஆன் மிகச் சிறந்த படைப்பாகப் பரவலாகக் கருதப்படுகிறது. .
# விசுவமடு

விசுவமடு இலங்கையின் வடக்கே முல்லைத்தீவு மாவட்டத்தில் அமைந்துள்ளது. இது ஏற்றுநீர்ப்பாசனத்திட்டத்தின் மூலம் குடியமர்த்தப்பட்ட ஒரு விவசாயக் கிராமமாகும். இது கிளிநொச்சி மற்றும் முல்லைத்தீவு மாவட்டங்களின் எல்லைப்பகுதியில் உள்ளது. 9°18'00"வ 80°41'00"கி என்னும் ஆள்கூறுகளைக் கொண்டு அமைந்துள்ளது. இப் பிரதேசத்தின் விவசாய செய்கைக்கு விசுவமடுக்குளம் நீர்ப்பாசன தேவைகளுக்காக பயன்படுத்தப்படுகின்றது.  
விசுவமடு என்பது ஆரம்பத்தில் ஒரு குடியேற்றதிட்டம் என்பதாக உருவாக்கப்பட்டபோதும் இன்று பல கிராமங்கள் பல கிராம அலுவலர் பிரிவுகள் என்பவற்றை தாங்கிய ஒரு பிரதேசத்தை குறிப்பதாக உள்ளது. விசுவமடு மேற்கு, விசுவமடு கிழக்கு, மாணிக்கபுரம், வள்ளுவர்புரம், தேராவில் ஆகிய முல்லைத்தீவு மாவட்ட கிராம அலுவலர் பிரிவுகளையும் பிரமந்தனாறு, புன்னைநீராவி ஆகிய கிளிநொச்சி மாவட்ட கிராம அலுவலர் பிரிவுகளையும் உள்ளடக்கிய பிரதேசம் விசுவமடு பகுதி என்று அழைக்கப்படுகிறது.  
இது ஆரம்பகாலத்தில் படித்த வாலிபர் குடியேற்ற திட்டமாக உருவாக்கப்பட்டது. பின்னர் கிராம விஸ்தரிப்பு திட்டம் என்ற பெயரில் படித்த வாலிபர் குடியேற்ற திட்டத்திற்கு மேலதிகமான காணிகள் அரசால் வழங்கப்பட்டது. அதன் பின்னர் மலையகத்தில் இருந்து தொழில்வாய்ப்பு தேடியும் இலங்கையில் ஏற்பட்ட இனரீதியான மோதல்களை அடுத்தும் பலர் இந்த விசுவமடு பகுதியில் வந்து குடியேறி உள்ளனர். பாரதிபுரம், மாணிக்கபுரம், வள்ளுவர்புரம், இளங்கோபுரம் என்னும் கிராமங்கள் இவ்வாறு குடியேறிய மலையக மக்கள் பெரும்பான்மையாக வாழும் கிராமங்களாகும்.
# விசுவமடு

## பாடசாலைகள்

- மு/விசுவமடு மகா வித்தியாலயம்
- மு/றெட்பானா பாரதி வித்தியாலயம்
- மு/விசுவமடு விசுவநாதர் ஆரம்ப பாடசாலை
- மு/நெத்தலியாறு அ.த.க.பாடசாலை
- கிளி/பிரமந்தனாறு மகா வித்தியாலயம்
- கிளி/புன்னைநீராவி அ.த.க.பாடசாலை
# விசுவமடு

## கோவில்கள்

### இந்துக் கோவில்கள்

- தொட்டியடி பிள்ளையார் கோவில்
- அதிசயவிநாயகர் ஆலயம்
- புத்தடி பிள்ளையார் கோவில்
- மாணிக்கப்பிள்ளையார் கோவில்
- குளத்தடி வீரபத்திரர் கோவில்
- தொட்டியடி ஆஞ்சநேயர் ஆலயம்
- பாரதிபுரம் முத்துமாரி அம்மன் ஆலயம்
- வள்ளுவர்புரம் முத்துமாரி அம்மன் ஆலயம்
- வள்ளுவர்புரம் காட்டு விநாயகர் கோவில்
- தேராவில் செல்வவிநாயகர் ஆலயம்
- தேராவில் முனியப்பர் கோயில்
- தேராவில் ஐயனர் கோயில்
- மாணிக்கபுரம் முத்துமாரி அம்மன் ஆலயம்
- விசுவமடு குளத்தடி பிள்ளையார் கோயில்
- விசுவமடு கிழக்கு பத்திரகாளி கோயில்
- தேராவில் கருப்பசாமி கோவில்
-
# விசுவமடு

## கோவில்கள்

### கிறித்தவ ஆலயங்கள்

- றெட்பானா புனித இராயப்பர் ஆலயம்
- பிரமந்தனாறு இறைஇரக்க யேசு ஆலயம்
- தென்னிந்திய திருச்சபை
- இலங்கை பெந்தகொஸ்தே திருச்சபை
# விசுவமடு

## சமூக அமைப்புகள்

- விசுவமடு மத்திய சனசமூக நிலையம் 1993 இல் ஆரம்பிக்கப்பட்டு நாட்டில் ஏற்பட்ட அசாதாரண சூழ்நிலைகளினால் அதன் செயற்பாடுகள் சிறிதுகாலம் தடைப்பட்டிருந்தன. இது இவ்வூர் மக்களின் கல்வி, கலை, கலாச்சார, பண்பாடு, விளையாட்டு மற்றும் பாரம்பரிய விழுமியங்களை மேம்படுத்தும் நோக்குடன் அதன் செயற்பாடுகள் முன்னெடுக்கப்படுகின்றன.
# விசுவமடு

## விளையாட்டுக் கழகங்கள்

- விசுவமடு மத்திய விளையாட்டுக்கழகம்
- விசுவமடு தோழர்கள் விளையாட்டுக்கழகம்
- நாச்சிக்குடா இளந்தென்றல் விளையாட்டுக்கழகம்
# இசுலாமியப் பொற்காலம்

**இசுலாமிய பொற்காலம்** (*Islamic Golden Age*) என்பது எட்டாம் நூற்றாண்டு முதல் பன்னிரென்டாம் நூற்றாண்டு வரையான, பாக்தாத்தை ஆண்டுவந்த அப்பாசியர்களின் காலகட்டத்தை குறிப்பது. எட்டாம் நூற்றாண்டின் மத்தியில் அப்பாசியக் கலீபாக்கள், தங்கள் தலைநகரை திமிசுகு நகரில் இருந்து பாக்தாத்துக்கு மாற்றியதை தொடர்ந்து இசுலாமிய கலாச்சாரம் ஏற்றம் கான தொடங்கியது. இந்த காலகட்டத்தில் பொறியியல், வணிகம், பொருளாதாரம், தொழிற்சாலை, அறிவியல், தொழினுட்பம், கட்டடக்கலை, விவசாயம், ஓவியம், சட்டம், இலக்கியம், தத்துவம், கடல் பயனம் என பல துறைகளிலும் இசுலாமியர்களின் பங்களிப்பு மிகுந்து இருந்தது. *பைத் அல் இக்மா* (ஞானத்தின் இல்லம்) எனும் நூலகம் ஏற்படுத்தப்பட்டு, உலகின் பழமையான புத்தகங்களும், இலக்கியங்களும் அரபு மற்றும் பாரசீக மொழியில் தொகுக்கப்பட்டன. பின்னர் இவை இலத்தீன், எபிரேயம், துருக்கியம் ஆகியவற்றுக்கும் மொழி மாற்றம் செய்யப்பட்டது. மற்ற சமயத்தவரின் உரிமைகள் காக்கப்பட்டன. இந்த காலகட்டத்தில்தான் இந்தியர்களின் கணித எண்னான சுழி (0) அரபுலகத்துக்கு ஏற்றுமதியானது. பிரபல அரபு கணிதவியலறான அல்-குவாரிசுமி இதன் முக்கியத்துவத்தை பிரபடுத்தத் தொடங்கியதை அடுத்து, சுழியம் 12ம் நூற்றாண்டில் ஐரோப்பாவுக்கு அறிமுகமாகியது. தொடர்ந்து நடைபெற்ற சிலுவைப்போர்களை அடுத்து சரிவை சந்திக்கத் தொடங்கிய இசுலாமிய பொற்கால ஆட்சி, 1258ல் ஏற்பட்ட மங்கோலிய படையெடுப்பை அடுத்து முடிவுக்கு வந்தது.  
அல் பிருனி, அல் பராபி, இப்னு சீனா, அல்-குவாரிசுமி, இப்னு துர்க், ஓமர் கய்யாம், அல் கசாலி ஆகியோர் இந்த கால கட்டத்தில் வாழ்ந்து வந்த சில முக்கிய நபர்கள் ஆவர்.
# விசுவமடு மகா வித்தியாலயம்

விசுவமடு மகா வித்தியாலயமானது இலங்கையின் வடக்கே முல்லைத்தீவு மாவட்டத்தில் விசுவமடு என்னும் பிரதேசத்தில் அமைந்த பாடசாலையாகும். இப்பாடசாலையானது 1978ஆம் ஆண்டு புரட்டாதி மாதம் 20ம் திகதி விசுவமடு பலநோக்கு கூட்டுறவுச்சங்கத்தினால் வழங்கப்பட்ட காணியில் ஆரம்பிக்கப்பட்டது.
# விசுவமடு மகா வித்தியாலயம்

## பாடசாலையின் வரலாறு

1978ஆம் ஆண்டு புரட்டாதி மாதம் 20ஆம் திகதி ஆரம்பிக்கப்பட்ட இப்பாடசாலையின் முதல் அதிபராக விசுவநாதர் பதவியேற்றார். அவருடைய ஞாபகர்த்தமாக தரம்1 தொடக்கம் தரம்5 வரைக்கும் விசுவநாதர் ஆரம்ப பாடசாலை என்ற பெயரில் ஆரம்பிக்கப்பட்டுள்ளது.
# விசுவமடு மகா வித்தியாலயம்

## தோற்றமும் வளர்ச்சியும்

வன்னியில் முல்லை மாவட்டத்தின் மேற்குப் புறத்திலும் கிளிநொச்சி மாவட்டத்தின் கிழக்குப் புறத்திலும் அமைந்திருக்கும் எல்லைக்கிராமம் விசுவமடு ஆகும். நீர்வளமும் நிலவளமும் நிரம்பப் பெற்று வனவளத்தினால் சூழ்ந்திருந்தது இக்கிராமம்.
# விசுவமடு மகா வித்தியாலயம்

## அதிபர்கள்

- திரு.ச.விசுவநாதர் - (20. செப்டம்பர் 1978 தொடக்கம் 30. செப்டம்பர் 1983 வரை)
- திரு.ச.தங்கராஜா - (30.09.1983தொடக்கம் 10. செப்டம்பர் 1987 வரை)
- திருமதி.ப.விநாயகமூர்த்தி- (10. செப்டம்பர் 1987 தொடக்கம் 14. சனவரி 1988 வரை)
- திரு.வே.சுந்தரலிங்கம் - (14. சனவரி 1988 தொடக்கம் 15. மார்ச் 1992 வரை)
- செல்வி.க.சுசீலா - (15. மார்ச் 1992 தொடக்கம் 9. செப்டம்பர் 1992 வரை)
- திரு.ஜீ.எஸ்.பரமேஸ்வரன்- (9. செப்டம்பர் 1992 தொடக்கம் 1. செப்டம்பர் 1995 வரை)
- திரு.நா.தியாகராஜா - (1. செப்டம்பர் 1995 தொடக்கம் 16. மே 1997 வரை)
- திரு.மு.சிவப்பிரகாசம் - (16.05.1997தொடக்கம் 21. மே 1998 வரை)
- திரு.சி.மாணிக்கவாசகர் - (21. மே 1998 தொடக்கம் 1. அக்டோபர் 2002 வரை)
- திரு.சு.மோகனராஜன் - (1. அக்டோபர் 2002 தொடக்கம் 10. பெப்ரவரி 2003 வரை)
- திருமதி.நி.இராமச்சந்திரன்-(10. பெப்ரவரி 2003 தொடக்கம் 7. மார்ச் 2003 வரை)
- திரு.ஐ.கே.தவரட்ணம் - (1. பெப்ரவரி 2005 தொடக்கம் 22. ஏப்ரல் 2006 வரை)
- திரு.சி.பாஸ்கரன் - (23. ஏப்ரல் 2006 தொடக்கம் 9. மார்ச் 2009 வரை)
- திருமதி.தெ.வீரசிங்கம் - (27. செப்டம்பர் 2010 தொடக்கம் 19. அக்டோபர் 2010 வரை)
- திரு.வி.ஸ்ரீகரன் - (20. அக்டோபர் 2010 தொடக்கம் 22. பெப்ரவரி 2012 வரை)
- திரு.பெ.பாலகிருஷ்ணன் - (22. பெப்ரவரி 2012 தொடக்கம் இன்று வரை)
# குடிபெயர்ந்த தமிழர்களின் வரலாறு

இந்தியாவிலிருந்து பல ஆயிரக்கணக்கான தமிழ் பேசும் மக்கள் பல நூறு ஆண்டுகளுக்கு முன்பே உலகின் பல இடங்களுக்கு குடியெர்ந்து இப்போதும் வாழ்ந்து வருகின்றனர்.
# குடிபெயர்ந்த தமிழர்களின் வரலாறு

## தமிழர்கள் வாழும் நாடுகள்

தமிழகத்தை விட்டு வேலைக்காகவும் இன்னும் பல்வேறு காரணங்களுக்காக உலகின் மற்ற நாடுகளுக்கு பல்வேறு காலங்களில் தமிழர்கள் சென்றுள்ளனர். அவர்கள் இன்னு வாழும் நாடுகளின் பெயர்கள்.
1. அந்தமான்
1. அமெரிக்க ஐக்கிய நாடுகள்
1. ஆஸ்திரேலியா
1. இத்தாலி
1. இந்தோனேஷீயா
1. இராக்
1. இறியுனியன்
1. எமிரேட்ஸ்
1. ஓமான்
1. கயானா
1. கரீபிய நாடு
1. காடார்
1. குவைத்
1. சவூதி அரேபியா
1. சிங்கப்பூர்
1. சீசெல்சு
1. சுரிநாம்
1. சுவீடன்
1. டென்மார்க்
1. தாய்லாந்து
1. தென் ஆப்ரிக்கா
1. நார்வே
1. நியூசிலாந்து
1. பஃரெயின்
1. பிரான்சு
1. பிலிப்பைன்ஸ்
1. பீஜி
1. போர்த்துக்கல்
1. மலேஷீயா
1. மியன்மார்
1. மொரிஷீயஸ்
1. ஜிபுட்டி
1. ஜெர்மனி
1. ஜோர்டான்
1. ஸ்பெயின்
1. ஹாங்காங்
1. 'குவதிலோப்’
(GUADELOUPE) தீவுகளில் இன்றும் தமிழ் பேசும் மக்கள் தங்கள் கலாச்சாரத்தோடு வாழ்ந்து வருகிறார்கள்.
# சத்தியோசாதம்

**சத்யோ சோதம்** என்பது சிவபெருமானின் ஐந்து முகங்களில் ஒன்றான இது படைத்தல் பணிபுரியும் முகமாகக் கருதப்படுகிறது.
# சத்தியோசாதம்

## சிவத்தோற்றம்

சத்யோ சோதத்தினை சிவபெருமானின் ஐவ்வகை தோற்றத்தில் முதலாவது தோற்றமாக மகாபுராணங்களில் ஒன்றான லிங்க புராணத்தில் விவரித்துள்ளது. சுவாத லோகித கற்பத்தில் பிரம்ம தேவன் சிவபெருமானை வணங்கி தியானிக்கும் போது சிவபெருமான் தோன்றினார். அப்பொழுது மிகவும் அழகிய இளம் பாலகனாக அவர் இருந்தார்.
# சத்தியோசாதம்

## சிவமுகம்

சிவபெருமானின் ஐந்து முகங்களில் முதல் முகமாகும். தத்புருஷம் என்றும் அழைக்கப்படுகிறது. இம்முகம் பால் வண்ண வெண்மை நிறமுடையதெனவும், மேற்கு திசையை நோக்கி அமைந்துள்ளாகவும் அறியப்படுகிறது. சிவபெருமானின் இம்முகம் முனி தாண்டவம் புரிந்து படைக்கும் பணிபுரியும் முகமாகும்.பஞ்சபூதங்களில் நிலத்தின் தன்மை வாய்ந்ததாக இம்முகம் அறியப்படுகிறது.  
சிவபெருமானின் இந்த சத்யோசோத முகத்திலிருந்து காமிகம், யோகஜம், சிந்தியம், காரணம், அஜிதம் என ஐந்து ஆகமங்களை தோற்றுவித்தார்.
# வாமதேவம்

**வாமதேவம்** என்பது சிவபெருமானின் ஐந்து முகங்களில் காத்தல் பணிபுரியும் ஒரு முகமாக கருதப்படுகிறது.
# வாமதேவம்

## சிவ தோற்றம்

முப்பதாவது இரத்த கற்பத்தில் படைப்புக் கடவுளான பிரம்ம தேவன் சிவபெருமானை நினைத்து தியானித்த பொழுது, அவருடைய தியானித்தில் மகிழ்ந்த சிவபெருமான் சடாமுடியில் பாம்புகளையும், கைகளில் மால் மழு ஆகியவையும் தாங்கி காட்சியளித்தார். இத்தோற்றம் வாமதேவம் எனப்படுகிறது. இதனைப் பற்றி மகாபுராணங்களில் ஒன்றான லிங்க புராணத்தில் குறிப்பிடப்பட்டுள்ளது.
# வாமதேவம்

## சிவ முகம்

சிவபெருமான் ஐந்து முகங்களில் இரண்டாவது முகமாகும். இம்முகம் வாமம் என்றும் அறியப்படுகிறது. இம்முகம் சிவப்பு நிறமுடையதெனவும், வடக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக சந்தியா தாண்டவம் ஆடி காத்தல் பணிபுரிகின்றார்.பஞ்சபூதங்களில் நீரின் தன்மை வாய்ந்ததாக இம்முகம் அறியப்படுகிறது.  
சிவபெருமான் வாமதேவ முகத்திலிருந்து தீப்தம், சூட்சுமம், ஸகஸ்ரம், அம்சுமான், சுப்ரபேதம் என ஐந்து ஆகமங்களை தோற்றுவித்தார்.
# அகோரம்

**அகோரம்** என்பது சிவபெருமானின் ஐந்து முகங்களில் அழிக்கும் பணிபுரியும் முகமாக கருதப்பெறுகிறது.
# அகோரம்

## சிவத்தோற்றம்

சிவபெருமானை நோக்கி கடும் தவத்தில் ஆழ்ந்த படைப்பின் கடவுளான பிரம்மதேவனுக்கு, நெருப்பு மற்றும் வாள் ஆகியவற்றை தாங்கிய கரிய உருவத்தில் காட்சியளித்தார். இந்த உருவம் அகோரம் என்று அழைக்கப்படுகிறது. இத்தோற்றத்தில் சிவபெருமான் சிவமந்திரத்தினை லட்சம் முறை உச்சரிப்பவர்கள் கையிலையை அடைவர்கள் என்ற வரம் தந்தார். இத்தோற்றம் பற்றி மகாபுராணங்களில் ஒன்றான லிங்க புராணத்தில் எடுத்துரைக்கப்பட்டுள்ளது.
# அகோரம்

## சிவ முகம்

இது சிவபெருமானின் ஐந்து முகங்களில் மூன்றாவது முகமாகும். இம்முகம் கருப்பு நிறமுடையதெனவும், தெற்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக ருத்திர தாண்டவம் ஆடி அழிக்கும் பணிபுரிகின்றார்.பஞ்சபூதங்களில் நெருப்பின் தன்மை வாய்ந்ததாக இம்முகம் கருதப்படுகிறது.  
சிவபெருமான் அகோர முகத்தி்லிருந்து விஜயம், நிசுவாசம், சுவாயம்புவம், அனலம், வீரம் ஆகிய ஐந்து ஆகமங்களை தோற்றுவித்தார்.
# தற்புருடம்

**தற்புருடம்** என்பது சிவபெருமானின் மறைத்தல் பணிபுரியும் முகமாகக் கருதப்பெறுகிறது.
# தற்புருடம்

## சிவத்தோற்றம்

சிவபெருமானை படைப்பின் கடவுளான பிரம்ம தேவர் பீதகற்பத்தில் தியானித்தார். அப்பொழுது சிவபெருமான் தன்னுடைய கரிய சடாமுடியில் இளம்பிறை அணிந்தவாறு காட்சியளித்தார். இந்த உருவம் தர்புருடமாகும். இத்தோற்றம் பற்றி மகாபுராணங்களில் ஒன்றான லிங்க புராணம் விளக்கியுள்ளது.
# தற்புருடம்

## சிவமுகம்

சிவபெருமானின் ஐந்து முகங்களில் நான்காவது முகமாகவும் தற்புருடம் அறியப்படுகிறது. இம்முகம் மஞ்சள் குங்கும நிறமுடையதெனவும், கிழக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக திரிபுர தாண்டவம் ஆடி மறைத்தல் பணிபுரிகின்றார்.பஞ்சபூதங்களில் காற்றின் தன்மையுடையதாக் இம்முகம் அறியப்படுகிறது.  
சிவபெருமான் தற்புருஷ முகத்திலிருந்து ரௌரவம், மகுடம், விமலம், சந்திரஞானம், பிம்பம் ஆகிய ஐந்து ஆகமங்களை தோற்றுவித்தார்.
# ஈசானம்

**ஈசானம்** என்பது சிவபெருமானின் ஐந்து முகங்களில் ஒன்றான இது அருளும் பணிபுரியும் ஒரு முகமாகக் கருதப்படுகிறது.
# ஈசானம்

## சிவத்தோற்றம்

விஸ்வரூப கற்பத்தில் மலரயன் என்பவர் சிவபெருமானை தியானித்தார். அவருடைய தியானத்தில் மகிழ்ந்து சிவபெருமான் பிறைச் சந்திரனை சடாமுடியில் தாங்கி, கோரைப்பற்களுடன் காட்சியளித்தார். அவருடன் இரு வாணி மற்றும் தேவர்களின் தாயார் ஆகியோர் இரு புறமும் இருந்தனர். இத்தோற்றம் ஈசானமாகும்.